Diari Oficial de la Generalitat Valenciana


Sumari del DOGV 3648, del 20-12-1999 (1999/10071)

RESOLUCIÓ de 15 de novembre de 1999, del conseller de Justícia i Administracions Públiques, per la qual s'aprova l'escut de l'Ajuntament de la Pobla del Duc (València).
------------------------------------------------------------------------------------------------------------------------------------------------------------------------

### Dades del document

Número de DOGV
:   3648

Data del DOGV
:   20-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10471


Data del document
:   15-11-1999

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Pobla del Duc, la
    * municipi
    * bandera
    * administració local
    * heràldica

RESOLUCIÓ de 15 de novembre de 1999, del conseller de Justícia i Administracions Públiques, per la qual s'aprova l'escut de l'Ajuntament de la Pobla del Duc (València). [1999/Q10508]
  
L'Ajuntament de la Pobla del Duc ha estimat convenient adoptar un escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a l'aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de la Pobla del Duc que quedarà organitzat de la manera següent:
  
«Escut quadrilong de punta redona. Truncat i mig partit.
  
Al primer quarter, en camp d'atzur, una església d'argent acostada d'un arbre carrasca de sinople.
  
Al segon quarter, en camp d'or, un bou passant de gules, terrassat de sinople, amb una bordura de gules, carregada de vuit feixos d'or
  
Al tercer quarter, un faixat d'or i sable en sis peces.
  
Al timbre, corona reial oberta».
  
Contra aquesta resolució, que posa fi a la via administrativa, els interessats hi podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.